شەفەق نیوز/ مازن عەبدولمنعم فەیلی نوێنەر
فراکسیۆن نەهج نیشتمانی، ئمڕوو شەممە، وت: یاسای پێشنیارکریاگ هەڵبژاردنەگە، ک تەگبیرە
باسی بکریەێد و بڕیاری بیریەێد لەلایەن پەرلەمان عراق، رەزامەنەیە ئەرا گەلەگە، ومەزەنەکرد
ک دیرکەفتنیگ نیەوود لە بڕیایرداین یاساگه‌ لەلایەن فراکسیۆنە سیاسیەگان.
فەیلی ئەرا ئاژانس شەفەق نیوز وت: یاسای
هەڵبژاردنەگە وەشیوەی ئیسە ئەرا رادەی گەورایگ رەزامەنیە ئەرا تەما وداوایل گەل
عراق، و گشت فراکسیۆنە سیاسیەگان لە گرنگی بڕیارداین یاسای هەڵبرادنەگە زانن ئەرا
وەجیهاوردن بنەمایل یەکسانی ئەرا گشت.
فەیلی ئاماژە دا ک تەوەر ناکۆکیەگان
ناوبەین فراکسیۆنە سیاسییەگان تا ئیسە خوەی دابەشکردن ودیاریکردن بازنەی  هەڵبژاردنەگانە لە گشت پارێزگایگ، وەئیە لە
گفتوگۆ و باسەگان یەکلاوە بوود، ودیاریکرد؛ هەر یاسایگ لە پەرلەمان بڕیار نەدریاگە
وەبی ناکۆکی و ناڕەزایەتی، و ئەوە سروشت دموکراتی وڵاتەگەس.
دەربارەی دروسکردن حکومەتەگە لەلایەن
فراکسیۆنە سەرکەفتگەگە وەگورەی یاسای هەڵبژاردنەگە ک بڕیارە باسی بکریەێد، فەیلی
وت: ئەیە لە میدیاگان ژنەفتیمن، وفراکسیۆنە سەرکەفتگەگە لە هەڵبژاردن خوەی حکومەتەگە
دروس کەێد، نەگ فراکسیۆنە پەرلەمانیە گەوراگە، وئەیە بریار یەکلاییگ خوازێد لە
دادگای فێدڕاڵی ئەرا یەکلاکردنەوەی قسە و ململانە سیاسیەگان.
وتیش؛ تا ئیسە هیچ رووژیگ ئەرا دانیشتن
پەرلەمان له‌ باوه‌ت  باسکردن یاسای هەڵبژاردن
دیاری نەکریاگە.
